

**PWYLLGOR CYDWEITHREDOL RHANBARTHOL**

**BRO MORGANNWG A CHAERDYDD**

 **Cofnodion Cyfarfod 22 Gorffennaf 2014**

**Yn Bresennol:**

Frances Beecher – Cymorth

Y Cynghorydd Susan Elsmore - Caerdydd

Y Cynghorydd Darren Williams - Caerdydd

Sarah McGill – Caerdydd

Hayley Selway - CBM

Ceri Meloy – Cymorth

Jeff Gooch - CHC

Helen Jones – CHC

Mark Sheridan – CHC

Phil Richardson – CHC

Dr Sian Griffiths – Iechyd Cyhoeddus Cymru

Auriol Miller - Bwrdd Cynghori Cenedlaethol Cefnogi Pobl

Neil Sutcliffe – Caerdydd

Kate Hustler - Caerdydd

Pam Toms – CBM

Sarah Capstick – Cydlynydd Datblygu Rhanbarthol (cofnodion)

**Ymddiheuriadau:**

Y Cynghorydd Bronwen Brooks – CBM

Mike Ingram – CBM

Jane Thomas – Caerdydd

Sian Harrop-Griffiths – Bwrdd Iechyd Prifysgol Caerdydd a'r Fro

Donna Lemin – Llywodraeth Cymru

**Ddim yn bresennol:**

David Bebb – Y Gwasanaeth Prawf

|  |  |
| --- | --- |
| **Eitem agenda** | **Cam Gweithredu** |
| 1. **Croeso, cyflwyniadau, ymddiheuriadau a datgan buddiannau**

Croesawyd pawb i’r cyfarfod gan yr Is-Gadeirydd, a eglurodd fod y Cynghorydd Brooks wedi ymddiheuro nad oedd yn gallu bod yn bresennol. Yn sgîl hynny, bydd hi’n cadeirio’r cyfarfod fel Is-Gadeirydd.Cyflwynodd yr aelodau eu hunain i’r lleill.Cafwyd a nodwyd ymddiheuriadau. Anfonodd Donna Lemin ei hymddiheuriadau oherwydd blaenoriaethau gwaith eraill a diffyg staff. Cododd y Pwyllgor Cydweithredol Rhanbarthol (y Pwyllgor) bryderon nad oedd pwyllgorau o’r fath eu cael eu hystyried yn flaenoriaeth gan Lywodraeth Cymru. Rhaid i bob Aelod, Dirprwy ac Chynghorydd gwblhau datganiadau erbyn mis Gorffennaf. Gofynnodd y Cadeirydd i bawb a oedd yn bresennol gwblhau a dychwelyd y datganiadau i SC erbyn diwedd y cyfarfod.**Cam Gweithredu**SC i ofyn drwy e-bost am ffurflenni wedi’u cwblhau gan bawb nad oedd wedi’u dychwelyd erbyn diwedd y cyfarfod, gan gynnwys y rheini nad oeddent yn gallu bod yn bresennol. | SC |
| 1. **Cofnodion a Materion sy'n Codi**

Nid oedd unrhyw ddiwygiadau i Gofnodion y cyfarfod a gynhaliwyd ar 6 Mai 2014.Cymeradwywyd y cofnodion yn unfrydol.CM – Nid yw contractau Caerdydd ar gyfer darparwyr wedi’u hanfon allan o hyd.NS – bu problem o ran eu hanfon allan gan yr adran gyfreithiol, ond maent yn gobeithio dechrau eu hanfon allan erbyn diwedd yr wythnos hon. Gan fod rhaid llunio pob un yn unigol, bydd hi’n cymryd rhai diwrnodau i anfon pob un allan.FB – Cadarnhaodd fod Caerdydd wedi rhoi’r newyddion diweddaraf i ddarparwyr am yr oedi, ac mae’r cymal sy’n galluogi darparwyr i derfynu contractau bellach wedi’i gynnwys yn y contractau.NS – Cadarnhaodd fod hynny’n wir, a bod yr oedi wedi galluogi cynnwys y cymal o ran adfachu 10% ar gyfer achosion di-rym.SC – Lluniwyd y fersiwn derfynol o’r datganiad adfachu gyda Chaerdydd, ac mae bron wedi’i gwblhau gyda Bro Morgannwg, a gwneir hynny cyn gynted â phosibl.SC – Nid yw’r enghreifftiau arfer gorau o waith papur o’r hyfforddiant ar sicrhau’r incwm mwyaf, cyllidebu a dyledion wedi’u rhannu hyd yma. Gwneir hyn pan gaiff y pecyn cymorth ar-lein ei lansio.**Cam Gweithredu**Caerdydd i roi contractau i ddarparwyr.Cwblhau’r datganiad ar gyfer Bro Morgannwg ar gyfer adfachu 10% ar gyfer achosion di-rym.Dosbarthu’r enghreifftiau o arfer gorau drwy CHC a Cymorth i’r holl ddarparwyr a landlordiaid yn y rhanbarth sy’n derbyn cyllid Cefnogi Pobl, ynghyd â’r ddolen i’r pecyn cymorth ar-lein, pan fydd ar gael. | CaerdyddSC / PTSC |
| 1. **Adroddiad y Cydlynydd Datblygu Rhanbarthol i’r Pwyllgor, gan gynnwys adroddiad ar y cynllun gwaith a hysbysiadau Llywodraeth Cymru.**

Dosbarthwyd adroddiad a chynlluniau gwaith y Cydlynydd Datblygu Rhanbarthol cyn y cyfarfod. Gofynnodd SC i’r Pwyllgor sut maent am wneud y Pwyllgor yn fwy strategol? Mae gan y pwyllgor doreth o wybodaeth a phrofiad. Sut gallwn wneud defnydd gwell o amser y pwyllgor nag a wnaed hyd yma? FB – Ni oedd un o’r Pwyllgorau olaf i’w sefydlu, a hyd yma buom yn canolbwyntio ar sicrhau cydymffurfiaeth yn unig. Mae’n amser da i ddechrau ystyried gwneud hyn yn wahanol, yn enwedig o wybod ein bod yn wynebu toriadau cyllidebol am y tair blynedd nesaf, o leiaf.SE – Pa ddylanwad sydd gennym, a pha ddylanwad y dylem ei gael?FB – Rhaid i benderfyniadau lleol gael eu gwneud yn lleol, ond disgwylir i’r Pwyllgor ystyried y darlun ehangach rhanbarthol, a dylanwadu ar lefel strategol. Gwnaed argymhelliad o ran amlder y cyfarfodydd yn adroddiad y Cydlynydd Datblygu Rhanbarthol. Holwyd barn yr aelodau.MS – Mae hi’n gyfnod prysur oherwydd y toriadau a’r ddeddfwriaeth newydd. Dylid parhau i gynnal cyfarfodydd deufisol.CM – Dylid parhau i gynnal cyfarfodydd deufisol tan fod y sefyllfa’n fwy sefydlog.SM – Mae angen sicrhau gwell strwythur ar gyfer y grwpiau sy’n gweithio rhwng cyfarfodydd, ac nid oes angen iddynt ofyn am ganiatâd gan y Pwyllgor. Yna gellid cynnal cyfarfodydd chwarterol.MS – Mae angen gwneud penderfyniadau yn gyflym, felly mae aros 3 mis rhwng cyfarfodydd yn rhy hir ar hyn o bryd. Mae angen derbyn yr egwyddor o gydgynhyrchu.FB – Mae angen llunio papur sy’n nodi’r manteision, yr anfanteision a’r strwythurau, a’i gyflwyno i’r pwyllgor hwn. Dylid parhau i gynnal cyfarfodydd deufisol tan hynny.[cytunwyd yn unfrydol]FB – mae’r diweddariad yn cynnwys y llythyr gan Ceri Breeze am y rhesymau dros leihau’r dyraniadau. A oes unrhyw un am drafod hyn nawr? Os felly, bydd SC yn gadael yr ystafell oherwydd gwrthdaro buddiannau.Ni ofynnwyd am drafodaeth.Darllenwyd y diwygiad i ddiweddariad Llywodraeth Cymru yn uchel:“**Bil Tai (Cymru)** – Mae’r Bil wedi pasio cam 4 yn llwyddiannus. Mae’r Bil nawr yn y cyfnod hysbysu, sy’n para pedair wythnos. Yn ystod y cyfnod hwn gall y Cwnsler Cyffredinol neu’r Twrnai Cyffredinol holi a fyddai’r Bil, neu unrhyw un o ddarpariaethau’r Bil, o fewn cymhwysedd deddfwriaethol y Cynulliad ar gyfer penderfyniad gan y Goruchaf Lys (adran 112 Deddf Llywodraeth Cymru 1998). Os bydd y bil yn pasio’r cam hwn, disgwylir cael Cydsyniad Brenhinol ddechrau neu ganol mis Medi.”HJ – Ydy’r Pwyllgor yn gallu ystyried effaith y Bil Tai yng nghyfarfod mis Medi? [cytunwyd yn unfrydol]HJ, PT, Natalie Southgate (NaS) ac SC i baratoi papur ar gyfer y Pwyllgor.**Camau Gweithredu**Caiff papur ei lunio gyda mewnbwn gan Aelodau, Dirprwyon a Cynghorwyr ar amlder y cyfarfodydd (deufisol neu chwarterol), yn ogystal ag unrhyw awgrymiadau ynghylch y strwythur sy’n ategu’r Pwyllgor (i gynnwys y grwpiau gorchwyl a gorffen presennol).Pennu dyddiadau cyfarfodydd ar gyfer Tachwedd 2014 ac Ionawr 2015 a rhoi gwybod i’r aelodau amdanynt.Cytunir ar amlder y cyfarfodydd ar ôl mis Ionawr 2015 yn un o gyfarfodydd y pwyllgor yn y dyfodol.Caiff Bil Tai (Cymru) ei ychwanegu at eitemau agenda mis Medi.Caiff papur ar Fil Tai (Cymru) ei baratoi ar gyfer cyfarfod mis Medi. | SC / PawbSCSCSCHJ / PT / NaS / SC |
| 1. **Adroddiad Canlyniadau 2012/13 a 2013/14**

Dosbarthwyd adroddiad gyda’r papurau. Yn ogystal, rhoddodd SC gyflwyniad byr i’r Pwyllgor ar Ganlyniadau. Dosbarthwyd copïau o’r sleidiau. SE – A oes meincnod?FB - Nid oes meincnod gan fod gwasanaethau yn canolbwyntio ar bobl.HS – Ymddengys fod datgysylltiad gan y Gweinidog rhwng eisiau gwasanaethau sy’n canolbwyntio ar bobl ond Canlyniadau cyffredinol. Mae angen sicrhau ffordd o gydgysylltu’r rhain.FB – Disgwylir i ni ddarparu gwasanaethau sy’n canolbwyntio ar bobl a chael costau sylfaenol. Sut y gallwn wneud y ddau beth hwn?MS – Mae angen i ni gael dwy system wahanol.FB – Rydym yn wynebu 3 blynedd o doriadau oni bai ein bod ni’n cynnig syniadau. Rhaid i ni ganolbwyntio ar ddatrysiadau.HS – mae angen arweinyddiaeth o ran tystiolaeth.FB – Sut ydym am fynd ati i weithredu? Cael gwybod pa waith sy’n cael ei wneud eisoes a beth y gellir ei wneud.SE – Beth sy’n cael ei wneud ledled Cymru?SC – Disgwylir i bob rhanbarth edrych ar y Canlyniadau, ni yw un o’r Pwyllgorau cyntaf i gael adroddiad.FB – Byddai’n dda petawn yn gallu arwain o ran rhoi tystiolaeth i’r Grŵp Cynllunio Cefnogi Pobl (SPPG).SG – Ceir perygl y gallai’r data fod yn annibynadwy oherwydd y bylchau ynddo. CM – Mae’r Canlyniadau yn ofynnol gan Lywodraeth Cymru. Mae tîm Cefnogi Pobl Caerdydd yn gwneud gwaith dilysu ar y ffigurau. FB – Mae angen i ni ddechrau’r gwaith ac yna ei ddatblygu, cael arweinyddiaeth ar yr hyn a allai weithio. Ar hyn o bryd mae mwy yn cael ei wthio ar yr Awdurdodau Lleol. Mae angen gwybodaeth ar bawb i roi tystiolaeth. Ydyn ni’n gallu ystyried y mater, fel Pwyllgor?HS – Dylem gasglu enghreifftiau o’r arfer gorau ledled Cymru, a chael grŵp sy’n ystyried hynny. Gallem wneud awgrym a gweithredu fel cynllun peilot.SM – Mae angen i ni gynnig gwasanaeth sy’n canolbwyntio ar bobl. Mae’n rhy fawr ar hyn o bryd ac mae angen ei rannu’n grwpiau cleientiaid. Os ydym yn canolbwyntio ar un grŵp cleientiaid, dylid cymryd cyfrifoldeb drwy grŵp gorchwyl a gorffen.SG – Gellid datblygu proses cam wrth gam, y gellid ei defnyddio ar gyfer grwpiau cleientiaid eraill ar ôl hynny.HJ – Gallai fod gan y grŵp nodau byrdymor a hirdymor.SG – Gallai’r nodau hynny fod yn wahanol.FB – Dylem greu yr hyn sy’n briodol yn ein barn ni, yr hyn fydd yn caniatáu i’r Awdurdodau Lleol wneud penderfyniadau.Cytunwyd yn unfrydol i sefydlu grŵp gorchwyl a gorffen, gyda’r ddau Awdurdod Lleol yn cymryd rhan. Dylai’r rheini sydd â diddordeb mewn bod yn rhan o’r grŵp roi gwybod i SC erbyn 29 Gorffennaf 2014.**Cam Gweithredu**Dylai’r rheini sydd â diddordeb mewn bod yn aelodau o’r grŵp gorchwyl a gorffen Canlyniadau roi gwybod i SC erbyn 5pm, 29 Gorffennaf 2014.Cyfarfod cyntaf y grŵp gorchwyl a gorffen Canlyniadau i’w drefnu.Grŵp gorchwyl a gorffen Canlyniadau i’w ychwanegu at eitemau agenda mis Medi. | PawbSCSC |
| 1. **Alldroeon: blynyddol 2013/14 a Chwarter un 2014/15**

Dosbarthwyd manylion Alldroeon 2013/14 gyda’r agenda.[Cymeradwywyd yn unfrydol]PT – Yn natganiadau Alldro 2013/14, roedd gan Fro Morgannwg danwariant o £65k. Os nad yw’r arian yn cael ei adfachu gan Lywodraeth Cymru, hoffai’r Fro ei ddefnyddio i gynyddu nifer yr unedau gyda’r gwasanaethau sy’n bodoli eisoes, gan gwmpasu’r holl grwpiau cleientiaid i leihau’r rhestrau aros.NS – Mae Caerdydd wedi cysylltu â Llywodraeth Cymru yn uniongyrchol i ofyn a fyddai’n bosibl cael tanwariant y Fro gan fod Caerdydd wedi gorwario yn 2013/14.PT – Pam nad oedd Caerdydd wedi cysylltu â’u partneriaid rhanbarthol?NS – Roeddem ond yn gofyn a oedd yn bosibl.PT – Oherwydd toriadau cyllidebol, prin yw’r gwasanaethau newydd, ond mae llawer o ddefnyddwyr gwasanaeth eisoes yn aros am wasanaethau sy’n bodoli eisoes a fyddai’n gallu ei ddefnyddio.FB – Yr argymhelliad yw y dylai Bro Morgannwg ehangu ei wasanaethau i leihau’r rhestrau aros presennol. [Cymeradwywyd]Dosbarthwyd datganiad Alldro chwarter 1 2014/15 gyda’r agenda.[Cymeradwywyd yn unfrydol]FB – Bydd angen i ni gynnal trafodaethau strategol o ran sut byddwn yn defnyddio’r Alldroeon wrth fynd ymlaen. **Camau Gweithredu**Anfon Datganiadau Alldro a Gymeradwywyd i Lywodraeth Cymru.Rhoi gwybod i Lywodraeth Cymru am benderfyniad y Pwyllgor ar danwariant y Fro. | SC SC / FB |
| 1. **Diweddariadau’r Grŵp Gorchwyl a Gorffen: Y Cynllun Comisiynu Rhanbarthol a gwasanaethau Pobl Hŷn**

Dosbarthwyd papurau gan y ddau grŵp gorchwyl a gorffen gyda’r agenda.SM – A ellid nodi enwau aelodau’r grŵp gorchwyl a gorffen ar ddogfennau yn y dyfodol?SC – Ie, mae’n ddrwg gennyf nad oeddwn wedi’u cynnwys y tro hwn.***Gwasanaethau Pobl Hŷn***SM – Mae llawer o waith yn cael ei wneud eisoes yn yr Awdurdod Lleol o ran gwasanaethau Pobl Hŷn. Nid yw Cefnogi Pobl yn digwydd mewn arwahanrwydd, ceir nifer o ffrydiau ariannu ar gyfer gwasanaethau.FB – Mae angen cydgysylltu popeth. A yw Cadeirydd y grŵp gorchwyl a gorffen yn gallu cwrdd â’r bobl berthnasol yn yr Awdurdodau Lleol ac yna rhoi adborth i gyfarfod nesaf y Pwyllgor?Nid yw amserlen y grŵp gorchwyl a gorffen wedi’i chymeradwyo hyd yma. HJ i gwrdd â KH a HS i gael gwybod beth sy’n cael ei wneud yn lleol, a beth sydd angen i’r Pwyllgor ei wneud.PT – Mae angen i ni gofio bod gofyniad penodol yn y canllawiau ar gyfer y Pwyllgor sy’n ymwneud â gwasanaethau pobl hŷn.***Cynllun Comisiynu Rhanbarthol*** FB – A oes rhagolwg rhanbarthol gennym o ran yr hyn y dylid gwario arian y Grŵp Cynllunio Cefnogi Pobl arno? Pan ddisodlwyd y ffrydiau ariannu blaenorol gan y Grŵp Cynllunio Cefnogi Pobl, ailagorwyd bwlch a gaewyd yn flaenorol i ddarparu gofal parhaus yn hytrach na chymorth. Cyn hynny, roedd yr arian naill ai ar gyfer cynorthwyo datblygiad neu atal dirywiad. Heb sicrhau eglurdeb fel pwyllgor, yn sgîl y toriadau, gallai gwasanaethau gael eu heffeithio i’r graddau nad ydynt yn ddichonadwy nac yn effeithiol mwyach.MS – Mae cyllideb y Grŵp Cynllunio Cefnogi Pobl yn wynebu 3 neu 4 blynedd arall o doriadau. Yn y gorffennol, roedd canfyddiad bod Cefnogi Pobl yn gallu gwneud popeth. Nid oes unrhyw awydd yn ganolog i roi canllawiau penodol, gan y dylai unrhyw benderfyniad fod yn seiliedig ar anghenion lleol. Mae’n debyg ei bod yn rhy hwyr ar gyfer 2015/16, ond yn y dyfodol dylem ystyried beth rydym am dargedu arian Cefnogi Pobl ato.FB – Bydd angen cynnal trafodaethau strategol gan y bydd angen i ni wneud penderfyniadau anodd. Os caiff yr arian ei ddosbarthu’n annigonol ac nad oes tystiolaeth o fudd, yna ceir perygl go iawn y caiff yr arian ei dorri ymhellach. Os ydym wedi cytuno ar hynny’n rhanbarthol, bydd yn cynorthwyo o ran pennu blaenoriaethau lleol hefyd.SM – Caiff unrhyw benderfyniadau lleol eu rhannu â’r Pwyllgor. Nid ydym am dorri popeth. Mae angen i ni gadw gwasanaethau a fydd yn gwneud gwahaniaeth, ansawdd sy’n bwysig yn hytrach na nifer.AM – Mae safbwynt y Bwrdd Cynghori Cenedlaethol Cefnogi Pobl yn ymwneud â’ch rhyddid i wneud penderfyniadau ledled y rhanbarth.PT – Ble mae’r Bwrdd Cynghori Cenedlaethol Cefnogi Pobl am weld penderfyniadau lleol yn cael eu gwneud? Ceir pryder bod datgysylltiad rhwng grŵp cynllunio’r Awdurdod Lleol a’r safbwynt rhanbarthol.FB – Mae Llywodraeth Cymru a’r Bwrdd Cynghori Cenedlaethol Cefnogi Pobl yn pennu’r cyfeiriad ledled Cymru. Mae’r Pwyllgor yn pennu’r cyfeiriad rhanbarthol, ond yr Awdurdodau Lleol sy’n gyfrifol am benderfyniadau lleol o hyd.HS a SM – Nid yw Cefnogi Pobl yn bodoli mewn arwahanrwydd.MS – Daw negeseuon tebyg o’r Bwrdd Cynghori Cenedlaethol Cefnogi Pobl a Llywodraeth Cymru. Mae’r Gweinidog o’r farn bod Cefnogi Pobl yn rhan o faes digartrefedd. FB – Mae’r ddau Awdurdod Lleol eisoes wedi dechrau’r broses gynllunio ar gyfer y flwyddyn.MS – Bu’r Pwyllgor yn canolbwyntio ar brosesau hyd yma. Mae’n bryd i fod yn fwy cadarnhaol a rhagweithiol.SE – Byddwn yn cwrdd ag Aelod Cabinet y Fro fel man cychwyn.AM – Ceir cyfle i nodi’r achosion o orgyffwrdd â chyllidebau eraill.CM – A oes unrhyw gamau gweithredu ychwanegol y gallem eu cymryd i ddechrau adeiladu’r rhwydweithiau hynny?PT – Gallai cynnal adolygiadau ar y cyd fod yn ffordd hawdd o sicrhau llwyddiant.SM – Cytuno ei bod yn ffordd ddefnyddiol o fwrw ati. **Camau Gweithredu**Rhannu manylion cyswllt KH a HS gyda HJ.Angen trefnu cyfarfod i nodi’r hyn sy’n cael ei wneud yn lleol, a beth arall sydd angen ei wneud o ran gwasanaethau pobl hŷn. Angen trafod papur diwygiedig ar amserlen y grŵp gorchwyl a gorffen i’w gyflwyno gerbron cyfarfod y Pwyllgor ym mis Medi.Trefnu cyfarfod gyda’r Aelodau Cabinet sy’n gyfrifol am Gefnogi Pobl.Caiff adolygiadau ar y cyd eu cynllunio a’u cychwyn. | SCHJ/KH/HSHJ/KH/HSES / BBPT / NS |
| 1. **Cyfeiriad Strategol Caerdydd**

Rhoddodd KH gyflwyniad i’r Pwyllgor a roddwyd i’r Fforwm Darparwyr Rhanbarthol ar 11 Gorffennaf 2014. Dosbarthwyd sleidiau’r cyflwyniad cyn y cyfarfod. MS – Mae perygl yn gysylltiedig â phennu un gost ar gyfer cymorth cyffredinol fel y bo angen, gan y bydd rhai gwasanaethau yn rhoi lefel isel o gymorth ac eraill yn rhoi mwy o gymorth. Mae angen edrych yn fanylach ar yr hyn a ddarperir gan y gwasanaethau. Mae’r pennawd yn cwmpasu ystod o wasanaethau.FB – Nid yw pennu hyd safonol ar gyfer cyfnodau cymorth safonol yn ddull gweithredu sy’n canolbwyntio ar bobl.KH – Bydd yn bosibl ymestyn hyd y cyfnodau cymorth.SM – Darperir lefelau gwahanol o gymorth drwy wasanaethau. Ymddengys fod gan wasanaethau tebyg wahaniaethau mawr o ran costau.HJ – O ran yr Adolygiad o Hostelau Rheng Flaen/Mynediad Uniongyrchol diogelwyd y rheini yr effeithiwyd arnynt y llynedd rhag rhagor o doriadau am 3 blynedd.KH – Nid yw hynny’n gywir, byddant ond yn cael eu diogelu pe bawn ni wedi gweithredu’r sefyllfa waethaf posibl. Gan nad oeddem wedi gwneud hynny, nid ydynt wedi’u diogelu rhag rhagor o doriadau.FB – A all Caerdydd gyfleu hynny cyn gynted â phosibl i’r darparwyr dan sylw. Bydd hyn yn galluogi’r cynrychiolwyr i roi unrhyw gymorth sydd ei angen a sicrhau nad oes unrhyw ddryswch o ran hyn.SM – Rydym yn canolbwyntio ar gysoni a chronni cyllidebau. Y nod yw diogelu sicrwydd a chynaliadwyedd rhai gwasanaethau. Mae’r adolygiadau’n ymwneud â mwy na dim ond arian Cefnogi Pobl.FB – Mae angen i’r Pwyllgor gymeradwyo’r dull gweithredu. Ar ba gam y bydd angen i’r Pwyllgor gymeradwyo unrhyw doriadau? A fyddech chi cystal â dod yn ôl gyda manylion sut a phryd y disgwylir i’r Pwyllgor wneud hynny. Mae angen rhagor o fanylion am y dull gweithredu, gan gynnwys dyddiadau.HS – A fyddai’n bosibl rhannu’r dull gweithredu ym mis Awst cyn cyfarfod mis Medi? Byddai hynny’n galluogi sylwadau cychwynnol a sicrhau nad oes unrhyw beth ar goll. [cadarnhawyd]HS – Nid oes unrhyw sôn yn y wybodaeth a roddwyd heddiw am siarad â’r Awdurdodau Lleol eraill yn y rhanbarth, a lle y cynllunnir ymgysylltu rhanbarthol. Mae angen i’r pwyllgor gymeradwyo’r dull gweithredu strategol.MS – Mae’r Pwyllgor yn cymeradwyo’r dull gweithredu strategol yn hytrach na manylion y toriadau. [Gadawodd SE ac SM y cyfarfod]**Camau Gweithredu**Caerdydd i roi gwybod i’r darparwyr hostelau Rheng Flaen / Mynediad uniongyrchol a wynebodd doriadau ariannol y llynedd nad ydynt wedi’u diogelu rhag rhagor o doriadau am 3 blynedd.Caerdydd i roi rhagor o fanylion, gan gynnwys dyddiadau’r dull gweithredu, mewn papur i aelodau’r Pwyllgor ym mis Awst cyn cyfarfod y Pwyllgor ym mis Medi. Eitem i’w hychwanegu at agenda cyfarfod Pwyllgor mis Medi. | KH/NSCaerdyddSC |
| 1. **Newyddion diweddaraf chwarterol yr Awdurdod Lleol**

Dosbarthwyd papur gyda’r agenda.PT – Rydym ar fin dechrau ail-dendro gwasanaeth. Gwasanaeth ydyw sy’n cael ei redeg gan Gwalia a sefydlwyd cyn y Grŵp Cynllunio Cefnogi Pobl, ac ni ellir ei ymestyn ymhellach. Byddwn yn dilyn gweithdrefn dendro’r Fro, gyda 4 o ddarparwyr wedi’u gwahodd i dendro, sef y 3 uchaf o gofrestr y darparwyr a ffefrir, a’r darparwr presennol. FB – Yng nghyfarfod cyntaf y pwyllgor, trafodwyd gwastraffu adnoddau wrth ail-dendro pan nad oes angen gwneud hynny. PT – Roedd Bwrdd Cynghori Cenedlaethol Cefnogi Pobl i fod i ystyried sut i ddatrys y broblem, ond gan nad ydynt wedi gwneud cynnydd, rhaid i ni ddilyn rheoliadau ariannol yr Awdurdod Lleol.FB – Mae angen i’r Pwyllgor annog Bwrdd Cynghori Cenedlaethol Cefnogi Pobl i weithredu ar hyn.NS – Dosbarthwyd y wybodaeth ar gyfer Caerdydd hefyd, ac rydym eisoes wedi trafod llawer o’r materion, felly nid oes unrhyw beth arall i dynnu sylw ato.MS – A yw Cefnogi Pobl Caerdydd yn ariannu gwasanaeth Cymorth fel y Bo’r Angen ar gyfer pobl sydd â phroblemau iechyd meddwl y gwahoddwyd tendrau ar ei gyfer ar hyn o bryd?NS – Ni fydd y gwasanaeth y cyfeiriwyd ato yn cael unrhyw arian Cefnogi Pobl.MS – Ymddengys fod rhywfaint o ddryswch, yn sgîl cyfarfod arall a fynychwyd gennyf. Byddaf yn sicrhau y caiff unrhyw wybodaeth anghywir ei chywiro.[Gadawodd FB y cyfarfod a chymerodd CM yr awenau fel Cadeirydd y cyfarfod] |  |
| 1. **Strategaeth Gyfathrebu Pwyllgor Cydweithredol Rhanbarthol Bro Morgannwg a Chaerdydd**

Ymgynghorwyd ar fersiwn ddrafft o’r Strategaeth Gyfathrebu ym mis Mehefin. Dosbarthwyd y drafft diwygiedig gyda’r agenda.Nid oedd unrhyw sylwadau neu ddiwygiadau ychwanegol.Cymeradwywyd yn unfrydol.[Gadawodd KH y cyfarfod]**Camau Gweithredu**Llunio fersiwn derfynol o’r Strategaeth Gyfathrebu a’i hychwanegu at wefan y Pwyllgor.  | SC |
| 1. **Llywodraethu**

Nid oedd y Memorandwm Cyd-ddealltwriaeth diwygiedig wedi ei gyhoeddi yn dilyn adborth gan randdeiliaid. Cytunwyd i oedi’r eitem hon tan fod y Memorandwm Cyd-ddealltwriaeth ar gael.**Cam Gweithredu**Ychwanegu llywodraethu i agenda cyfarfod y pwyllgor yn y dyfodol unwaith y bydd y Memorandwm Cyd-ddealltwriaeth ddiwygiedig ar gael. | SC |
| 1. **Cydweithredu, Arfer Da ac Arloesi**

Papur gyda gwybodaeth am Grŵp Swyddogion Adolygu Gwent (GROG). Rhannu gwybodaeth a syniadau ar lefel weithredol.NS – Bydd y wybodaeth am sefydliadau yr un fath, ond bydd gwahaniaethau o ran adolygu gwasanaethau unigol.PT – Wrth adolygu darparwr, mae’n debygol y byddwch ond yn adolygu canran o’r gwasanaethau, nid oes unrhyw reswm pam na ellir cymhwyso’r canrannau ar draws Caerdydd a’r Fro.(Cytunwyd y cynhelir adolygiadau ar y cyd o wasanaethau yn gynharach yn y cyfarfod.) |  |
| 1. **Unrhyw Fusnes Arall**

**12a. Adborth o’r Cynllun Comisiynu Rhanbarthol a’r Adolygiad Blynyddol**Dosbarthwyd papur gyda’r agenda.SC – Mae rhai o’r Pwyllgorau eraill wedi penderfynu rhoi adborth ar yr adborth. CM – Ymddengys fod y brif feirniadaeth yn ymwneud â gwybodaeth data a meddwl strategol.HS – Ymddengys fod rhywfaint o ddryswch o ran beth maent yn gofyn amdano a beth maent yn ei dderbyn oherwydd cyfyngiadau templedi.Cytunwyd i roi ymateb ysgrifenedig byr i Lywodraeth Cymru. **Cam Gweithredu** Drafftio ymateb i’r adborth o’r Cynllun Comisiynu Rhanbarthol a’r Adolygiad Blynyddol, a’i ddosbarthu i gael sylwadau arno.Anfon yr ymateb diwygiedig i Lywodraeth Cymru. **12b. Comisiwn Williams**Eitem agenda y gofynnwyd amdani’n wreiddiol gan y Cynghorydd Thorne. Mae papur gwyn Llywodraeth Cymru yn destun ymgynghoriad ar hyn o bryd, ac fe’i dosbarthwyd gyda’r agenda. Mae Llywodraeth Cymru yn dweud ‘busnes fel arfer’ i’r Pwyllgor ar hyn o bryd.**12c. Diweddariad ar Fwrdd Cynghori Cenedlaethol Cefnogi Pobl**AM – Mae angen i Fwrdd Cynghori Cenedlaethol Cefnogi Pobl wella trefniadau cyfathrebu â’r Pwyllgorau ac rydym yn gweithio ar hyn, dyma grynodeb fer o’r hyn sy’n digwydd:* Disgwylir adborth ar yr adolygiad pontio i Fwrdd Cynghori Cenedlaethol Cefnogi Pobl ym mis Medi.
* Ymchwil a datblygu – bydd astudiaeth hydredol yn dechrau o fis Ebrill 2015 ymlaen.
* Mae Cynnwys Defnyddwyr Gwasanaethau yn uchel ar yr agenda, rydym yn ystyried cynnal dau ddigwyddiad, un yn y gogledd ac un yn y de. Nid oes unrhyw gynlluniau ar waith hyd yma.
 | SCSC |
| 1. **Eitemau agenda cyfarfod Medi 2014**

Cytunwyd ar yr holl eitemau agenda a restrwyd ar gyfer cyfarfod mis Medi. Ychwanegwyd nifer o eitemau agenda yn ystod y cyfarfod.NS – Y gobaith yw y bydd BDO yn dod i’r cyfarfod nesaf ac yn rhoi adborth ar y gwaith y buont yn ei wneud.**Cam Gweithredu** Pennu a dosbarthu agenda cyfarfod mis Medi. | BB/FB/SC |

**Dyddiad y Cyfarfod Nesaf**

2pm Dydd Mawrth 2 Medi 2014

Ystafell Armstrong, Tŷ Wilcox, Caerdydd